rlitschk/wikidir huggingface dataset:
An' 18. Januar 1969 um 18:50 Ühr wurrr de Hitparade to'n eersten Mal in dat ZDF utstrahlt un nah acht Utgaven in 1969 af 1970 jeweils twalf Mal jedes Johr an' Saterdagavend vörstellt. De Hitparade is mit 14 Kannedaten start. Dat wurrn (tonächst per Postkoort) 5 Sieger vun de Tokiekers wählt, de denn in de Folgesennen weer uptreden deen, as ok 9 Neevörstellungen (af 20.03.1971 blots noch 8 Neevörstellungen).
Dat Staatsarchiv Stood is en Archiv in de Straat An’t Staatsarchiv 1 in Stood, dat dat Neddersassische Landsarchiv ünnerordent is. Baas von dat Archiv is Gudrun Fiedler. Nadem de Oorkunnen von dat oplööste Arzbisdom Bremen na’t Enn von’n Dörtigjohrigen Krieg von Bremen na Stood kamen sünd, hebbt de Sweden 1651 dor en Archiv grünnt. 1667 is dor dat Archiv von dat Sticht Veern tokamen. Bet 1712 weer dat Archiv in dat Gebüüd von dat sweedsche Guvernement ünnerbröcht, na 1712 in dat Raadhuus. 1823 is dat Archiv in dat Gebüüd von de Landdrostie bröcht worrn. 1864 sünd denn de Oorkunnen na Hannover bröcht worrn, 1869/1870 un 1898 ok de Akten. An’n 30. September 1959 hett de Neddersassische Ministerpräsident denn per Erlass dat Stoder Staatsarchiv nee inrichten laten. 1962 hebbt se en Neeboo an’n Sann in Stood anfungen, de 1964 trech weer. Bet 1978 hett dat Archiv de Akten ut den Regerensbezirk Stood sammelt. To de Sammlung höört ok Akten von de Vörwesers von’n Bezirk Stood, de Landdrostie Stood, de Hertogdömer Bremen un Veern, ut de Swedentied un dat Land Hadeln. Nadem de Bezirk an’n 1. Februar 1978 Deel von’n Regerensbezirk Lümborg worrn is, hett dat Archiv ok de Akten von de
Hans-Peter Fitschen (* 1. Oktober 1946 in Stood; † 25. Januar 2023) weer en plattdüütschen Schriever. Fitschen is 1946 in Stood boren un in Oolland opwussen. He weer von 1983 af an Vörstandsvörsitter von de Kreisspoorkass Stood un is 2008 denn in Rohstand gahn. In de Freetied beschäftig he sik mit de Jägeree un de plattdüütsche Schrieveree. An’n 15. Mai 2003 hett he dat Verdeenstkrüüz an’t Band von’n Neddersassischen Verdeenstorden kregen. Bi’n Vereen De Plattdüütschen weer he drüdden Vörsitter un bi de Plattdüütsch-Stiftung Neddersassen Baas. Fitschen weer siet 1969 mit sien Ehfroo Bärbel (* 1946), borene Bade, verheiraadt. De beiden harrn dree Söhns. Die Jäger im Landkreis Stade. 50 Jahre für Wildtier, Umwelt und Jagd, 1946 - 1996; eine Chronik. Kreisspoorkass Stood, Stood 1996 mit Claus Moje: Hausschlachten. Schlachtfeste in vergangenen Tagen oder die Kunst des Überlebens. Kreisspoorkass Stood, Stood 2003 Jede Dag tellt. Kreisspoorkass Stood, Stood 2007 No de Jagd. Kreisspoorkass Stood, Stood 2009 Jägersprache – Wörterbuch von A bis Z in Hoch- und Plattdeutsch. Stood 2014, ISBN 978-3-938097-32-8 List vun plattdüütschen Schrievers Nachrichten der Familie Fit(t)schen, Nr. 71, 2015/2018, Sied 17 Hans-Peter Fitschen: Jägersprache. Wörterbuch A–Z. Hochdeutsch - Plattdeutsch. MCE Verlag, Drochters 2014, ISBN 978-3-938097-32-8, Sied 134 (Über
Magda Mügge (* 1940 in Heinbockel) is en plattdüütsche Schrieversche. Se hett 1979 en plattdüütsch Lederbook rutbröcht. In’n Juni 1965 hett se dat Leid över de Filial von de Kreisspoorkass Stood in Düünbeudel övernahmen. Se is verheiraadt mit Heinz Mügge, de beiden hebbt veer Kinner. An’n 17. Dezember 2013 hett se de Verdeenstmedallje von’n Verdeenstorden von de Bundsrepublik Düütschland kregen. Sing mol wedder plattdütsch. Negenunföftig Leeder. Sülvsverlag, Düünbeudel 1979 Magda Mügge in de Datenbank Die niederdeutsche Literatur (hoogdüütsch)
Heinz Mügge (* Juni 1939 in Stood) is en plattdüütschen Spraakaktivist. He hett as Baas för dat Marketing bi de Kreisspoorkass Stood arbeidt un is in’n August 2000 in Rohstand gahn. Mügge is Vörsitter von’n Vereen De Plattdüütschen un hett den Vereen 2002 ok mit grünnt. He is von September 1964 bet November 2016 för de Wählergemeenschop Maat von’n Gemeenraad von Düünbeudel ween un 1991 op de List von de Fre’e Wählergemeenschop Börgermeester von Düünbeudel worrn, wat he bet November 2016 bleven is. Mügge hett von’n 1. Juli 1972 bet to’n 31. Dezember 2013 för de CDU in’n Raad von de Samtgemeen Himmelpoorten seten un is dor Viez-Samtgemeenbörgermeester ween un hett ok för de CDU in’n Kreisdag von’n Landkreis Stood seten. An’n 28. September 2014 hett he de Goldmedallje von’n Neddersassischen Städer- un Gemeenbund kregen un an’n 31. Januar 2017 dat Verdeenstkrüüz an’t Band von’n Verdeenstorden von de Bundsrepublik Düütschland. Tosätzlich is he ok Ehrenbörgermeester von Düünbeudel. Mügge leevt in Düünbeudel un is verheiraadt mit Magda Mügge, de beiden hebbt veer Kinner. List vun plattdüütschen Schrievers http://www.tageblatt.de/lokales/oldendorf-himmelpforten_artikel,-Dicker-Beifall-fuer-verdienten-Dickkopf-_arid,1076850.html Jutta Eidtmann: Heinz Mügge erhält Verdienstkreuz in Düdenbüttel, Stader Tageblatt an’n 31. Januar 2017 Heinz Mügge in de Datenbank Die niederdeutsche Literatur (hoogdüütsch)
Heike Fedderke (* 22. August 1947 in Wischhoben) is en plattdüütsche Schrieversche. Fedderke is 1947 in Wischhoben boren, hett en Lehr as Steuerfachgehilfin maakt un denn in dat Sekretariat von de Grundschool Aßel arbeidt. Se is verheiraadt mit Jost Fedderke un leevt nu in Heikendörp. 1994 hett se den Neddersassischen Kulturpries un 1995 den Plattdüütschen Kulturpries von de Kreisspoorkass Stood kregen. Se is as Schriftföhrerin in’n Vörstand von’n Vereen De Plattdüütschen. Bi den plattdüütschen Schrievweddstried Vertell doch mal hett se 2004 mit ehre Geschicht Dat Oma-Auto den drüdden Platz maakt un ok den Publikumspries wunnen. Geschichten achter de Brack. : Berdel-Verlag Spiess, Telgte 1992 Anna Catharina - buten un binnen. Kreisspoorkass Stood, Stood 1995 Anna Catharina - sübbst is de Fro! Kreisspoorkass Stood, Stood 1998 Flünken. Plattdüütsche Geschichten un Gedichten. Quickborn-Verlag, Hamborg 2002 mit Heinrich Egon Hansen: Düt un dat ut de Muuskist. Männer vom Morgenstern, Bremerhoben 2003 All mien Lengen. Geschichten, de dat Leben schrifft. Quickborn-Verlag, Hamborg 2004 Heike Fedderke in de Datenbank Die niederdeutsche Literatur (hoogdüütsch)
Mügge is de Familiennaam von Heinz Mügge (* 1939), plattdüütschen Spraakaktivist, Johann Georg Armin Mügge, düütschen Verwaltungsbeamten, Magda Mügge (* 1940), plattdüütsche Schrieversche, Otto Mügge (1858–1932), düütschen Mineraloog, Theodor Mügge (1802–1861), düütschen Schriever, Vera Mügge (1911–1984), düütsche Kostümbillnerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heuss is de Familiennaam von Conrad Heuss (1914–1945), düütschen Offzeer, Eduard von Heuss (1808–1880), düütschen Maler un Lithograaf, Elly Heuss-Knapp (1881–1952), düütsche Politikerin, Ernst Heuss (1922–2010), Swiezer Natschonaalökonoom, Ernst Ludwig Heuss (1910–1967), düütschen Wedderständler un Ünnernehmer, Ferdinand von Heuss (1848–1924), düütschen Dokter, Maler un Wienbuur, Ludwig Theodor Heuss (* 1961), Swiezer Dokter, Theodor Heuss (1884–1963), düütschen Politiker. Kiek ok bi: Heuß. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hans Friedrich (* 2. Februar 1917 in Carlsruhe, Böverschlesien; † 25. Juni 1998 in Walzbachtal) weer en ehmalger düütsch Politiker (FDP, later BHE). Nah en Medizinstudium hett Friedrich tonächst twee Johr lang as Militärdokter arbeit un weer denn af 1942 in’ vertroensärztlichen Deens vun de Düütsche Rieksbahn tätig. Friedrich is 1946 de FDP bitreden un wurr deren Kreisvörsitter in’ Landkreis Frankenberg. 1948/49 weer he tweet Vörsitter vun de Landesflüchtlingsorganisatschoon in Hessen. Bi de Bundsdagswahl 1949 wurr he up de hessisch Landeslist vun de FDP in den eersten Düütschen Bundsdag wählt. An’ 5. Oktober 1950 hett he Partei un Fraktschoon verlaaten. An’ 16. November hett he mit anner Verdrevenenpolitiker de Bundsdagsgrupp BHE/DG grünnd. Nahdem de aber dör den Dood vun de Afordneten Stephan Weickert ünner de Mindsttall an Liddmaaten sunken weer, hett he sück an’ 2. April 1952 as Gast weer sien oorsprünglich Fratschoon anslooten. Nah dat Enn’ vun de Legislaturperiood is he politisch nich mehr hervörtreden un weer ok nich mehr Liddmaat vun den Düütschen Bundsdag. He is nich mit den FDP-Politiker Hans Friderichs to verwesseln. Online-Volksvertretung, de nipp un nau Datensatz moot mit de Söökfunktschoon rutsöcht wurrn. Sterbebuchnummer 13/1998, nokeken bi Ticket:2013041010015479 DER SPIEGEL 25/1964. Mehr als hundert Abgeordnete
Heinrich Thies (* 1938 in Westerrönfeld) is en Intressenvertreder för de plattdüütsche Spraak un plattdüütsche Spraakpolitik. Heinrich Thies is in en plattdüütsche Familie un Naverschop in Westerrönfeld groot worrn. In Verenen un Gremien sett he sik dorför in, dat de plattdüütsche Spraak wohrt un pleegt warrt. He hett mit Frünn den Heimat- un Börgervereen Glinn grünnt. Lange Johren weer he in’n Vörstand un ok en Reeg vun Johren Vörsitter. De Vereen weer de Grundlaag för plattdüütsche Veranstalten, en tweespraakig Heimat- un Möhlenmuseum in Glinn, ok bi de Arbeit för de Opnahm vun Plattdüütsch in de sleswig-holsteensche Lannsverfaten un de Europääsche Sprakencharta. De Fehrs-Gill, die sik bet dorhen mit plattdüütsche Literatur befaat harr, hett he, as he Vörsitter worrn weer, to en Sellschop för nedderdüütsche Spraak, Literatur un Spraakpolitik utbuut. Op dat Opgavenflach nedderdüütsche Spraakpolitik hett Heinrich Thies - tosamen mit Heinrich Kahl - dat Kleine Plattdeutsche Wörterbuch vun Johannes Saß to dat bestbeoordeelte un bestverköffte Platt-Wöörbook der neue SASS maakt. An sein Siet hett he de Utgaav der kleine SASS. Stellt. Bi düsse Arbeit geiht em dat ok üm den Sprakhutbu. Bavento hett he de Bruuksgrammatik SASS Plattdeutsche Grammatik schreven. Se is gau as Standardwerk annahmen worrn. Toletzt hett he
Heinrich Thies betekent Kunstverlag Heinrich Thies, Verlag för Foto- un Ansichtskoorten in Hannover. Heinrich Thies is de Naam von Heinrich Thies (* 1938), düütschen Spraakforscher un Spraakaktivist, Heinrich Thies (* 1953), düütschen Journalist un Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jacob Bödewadt (* 30. März 1883 in Tondern; † 12. Oktober 1946 in Bremen) weer en plattdüütschen Journalist. Bödewadt is 1883 in Tondern boren un weer frünnt mit Johann Hinrich Fehrs. He weer Vörsitter von de Fehrs-Gill un as Rutgever von Fehrs sien Warken aktiv. Von 1927 af an hett he as Redaktör för Der Schleswig-Holsteiner in Kiel arbeidt, bet dat Bladd 1936 instellt warrt. Bödewadt hett 1909 Ingeborg Andresen freet, de tohoop fiev Kinner harrn. Wilhelm Kosch et al.: Deutsches Literaturlexikon. Bd. 3, S. 231f. Jacob Bödewadt in de Datenbank Die niederdeutsche Literatur (hoogdüütsch)
Christian Boeck (* 10. März 1875 in Hellensteden; † 21. Juli 1964 in Hamborg) weer en plattdüütschen Spraakpleger. Boeck is 1875 in Hellensteden boren. He weer Vörsitter von de Fehrs-Gill un as Rutgever von Fehrs sien Warken aktiv. Gustav Hoffmann un Gustav Jürgensen: Hart, warr nich mööd. Festschrift für Christian Boeck. Zum 85. Geburtstag am 10. März 1960. Verlag von de Fehrs-Gill, Wellingsbüttel 1960 Ewald Goltz: Pastor Christian Boeck zum Gedächtnis. Verlag von de Fehrs-Gill, Wellingsbüttel 1975, ISBN 3-87849-008-9 Christian Boeck in de Datenbank Die niederdeutsche Literatur (hoogdüütsch)
Bödewadt is de Familiennaam von Ingeborg Andresen-Bödewadt (1878–1955), plattdüütsche Schrieversche, Jacob Bödewadt (1883–1946), plattdüütschen Journalist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Suho betekent Suho, Oort in de Gemeen Dobje, Slowenien, Suho, Singer von de koreaansche Band Exo. Suho is de Familiennaam von Albert Suho (vör 1390–na 1449), Schriever ut Ossenbrügge. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Albert Suho (* vör 1390; † na 1449) weer en Kleriker und Schriever ut Ossenbrügge. Suho weer Domvikar un Offizial von’n Doomproopst in Ossenbrügge un för siene Heimatstadt 1434 ok bi dat Konzil von Basel. He hett welk Traktaten op Latien schreven un en Weltchronik op Middelsassisch. Suho sien Chronik vertellt de Geschicht von de Schöpfung af an bet to dat Johr 1447 (in en twete Redaktion bet 1452). In de letzten Delen liggt de Fokus op Ossenbrügge. De gröttste Deel von’n Text leddt sik af von annere Texten (Petrus Riga, Martin von Troppau) un vertellt dorüm nich veel, wat nich ok annerwegens to finnen is. Man de letzten Delen sünd en wichtigen Born för de Karkengeschicht von Ossenbrügge. Lang hett’n man een Handschrift von de Chronik kennt (Berlin/Kraków), man in de Johren 1990 in Warberig un 2012 in Leiden sünd twee Handschriften opdeckt worrn, de se vörher noch nich kennt hebbt. Speculum futurorum temporum. 1428, druckt Paris 1513 un Köln 1528 Abecedarium. 1434 Commentarius in hymnum ‚Lauda Sion Salvatorem‘. Commentarius in hymnum ‚Ave maris stella‘.
Boer betekent Boer, Oort in de Gemeen Franekeradeel, Freesland, Nedderlannen. Boer is de Familiennaam von Albert Boer (1935–2002), nedderlandschen Schriever, Bert Boer (1945–2009), nedderlandschen Predikant, Bertil van Boer (* 1952), US-amerikaanschen Musikwetenschopper, Vigelienspeler, Kumponist un Dirigent, Catharina Boer (* 1939), nedderlandsche Dichterin un Schrieversche, Coenraad Lodewijk Walther Boer (1891–1984), nedderlandschen Musikpädagoog, Musikoloog un Dirigent, Dick Boer (* 1939), nedderlandschen Predikant un Theoloog, Dick Boer (* 1957), nedderlandschen Manager, Diederik Boer (* 1980), nedderlandschen Footballspeler, Elisabeth Boer (1896–1991), düütsche Historikerin, Emilie Boer (1894–1980), düütsche Historikerin, Gijs Boer (1913–1973), nedderlandschen Predikant, Hans-Peter Boer (* 1949), düütschen Schriever, Jan Boer (1899–1983), nedderlandschen Schriever, Jan Gerard Wessels Boer (* 1936), nedderlandschen Taxonoom, Jan J. Boer (1927–2011), nedderlandschen Schriever, Jo Boer (1895–1971), nedderlandschen Architekt, Jo Boer (1906–1985), nedderlandsche Schrieversche, Jo Boer (1907–1993), nedderlandsche Schrieversche, Johann Lukas Boer (1751–1835), düütschen Dokter, Jonnie Boer (* 1965), nedderlandschen Kock, Margot Boer (* 1985), nedderlandsche Iesflinklöperin, Moreno Boer (* 1977), italieenschen Gewichthever, Nico Boer (1932–2009), nedderlandschen Opernsänger, Richard Constant Boer (1863–1929), nedderlandschen Germanist, Roel Boer (* 1944), nedderlandschen Politiker, Thorsten Boer (* 1968), düütschen Footballspeler, Walther Boer (1891–1984), nedderlandschen Kumponist, Willem Richard Boer (1818–1894), nedderlandschen Politiker. Kiek ok bi: Boër, Böer, van Boer, de Boer, den Boer, DeBoer, Boers,
Helmworth is en Gemeen in de Samtgemeen Land Hadeln in’n Landkreis Cuxhoben in Neddersassen. De Gemeen hett 1525 Inwahners (Stand 31. Dezember 2022). Blangen dat Wortendörp Helmworth sülvs, dat den Oortskarn billt, höört ok de Wester-Helmworther Oortsdelen Mehmstood,Hasendörp, Middeldeel un Westerenn un de Ooster-Helmworther Oortsdelen Mislag, Siedendeel un Stroodiek to de Gemeen. De Navergemenen sünd Neenkarken in’n Noorden, Oosterbrook in’n Noordoosten, Bülkau in’n Oosten, Godshem in’n Süüdoosten, Steenau in’n Süden, Wannen in’n Westen un Lee in’n Noordwesten. De hüdige Gemeen hett sik an’n 1. Oktober 1937 billt, as de beiden vörher egenstännigen Gemenen Ooster-Helmworth un Wester-Helmworth to een Gemeen tohoopslaten worrn sünd. 1970 is Helmworth Deel von de Samtgemeen Sietland worrn, de dat Raadhuus in Helmworth stahn hett. An’n 1. Januar 2011 hebbt sik de Samtgemenen Sietland un Hadeln to de ne’e Samtgemeen Land Hadeln tohoopslaten. An’n 1. November 2016 hett sik de Samtgemeen mit de Samtgemeen An’n Dobrook tohoopslaten un is nu noch grötter. Dat Raadhuus steiht in Oterndörp. Helmworth is evangeelsch-luthersch präägt un billt mit de Wilhadi-Kark en egen Kaspel. För de Kathoolschen is de Hillig-Krüüz-Kark in Oterndörp tostännig. Liddmaten 2006: CDU: Horst-Christian Deck, H. Blohm, Christian Roth, Udo Stamm, Ralf Wieboldt, M. Wisch SPD: K. Esselborn, Hermann
De Michaelskark in Bremervöör is en röömsch-kathoolsche Kark in dat Dekanat Ünnerelv von dat Bisdom Hilmssen. Ehren Naam hett se von’n Arzengel Michael. De Michaelskark is en Filialkark von de Hillig-Geist-Kark in Stood. Na de Reformatschoon hett dat in Bremervöör keen kathoolsche Gemeenschop mehr geven, de groot noog weer för en egen Kark. Eerst na’n Tweten Weltkrieg hett dat dör Heimatverdrevene en gröttere Grupp Katholiken in de Stadt geven. Toeerst is de Seelsorg von 1940 af an von Geestmünn ut daan worrn. Von’n 1. Oktober 1945 af an weer denn Pastoor Wilhelm Machens as fasten Seelsorger för Bremervöör bestellt. In de Floodstraat is 1948 en Noodkark inricht worrn, de 1956 en Kuratiegemeen un 1980 en Parr worrn is. An’n 1. September 2010 is de Karkengemeen mit de Karkengemenen von Hillig Geist in Stood un St. Ansgar in Warstood tohoopleggt worrn. De ne’e Karkengemeen driggt den Naam Hillig Geist. De hüdige Kark an’n Mahlersbarg hett Bischop Heinrich Maria Janssen in’n August 1963 wieht. De Kark is von de Architekten Logemann/Brandt plaant worrn. Dat Parrhuus hebbt se 1966 boot. An de Altorfront hett de Kark en fiev Meter hoog Kruzifix un rechts en ut Holt snittjert Figur von’n Arzengel Michael. De Altor
De evangeelsch-luthersche Karkenkreis Bremervöör-Zeven is en Karkenkreis in Neddersassen. He höört bi’t Sprengel Stood von de Evangeelsch-luthersche Landskark Hannover. To’n Karkenkreis Bremervöör-Zeven höört üm un bi 59.000 Liddmaten in 19 Kaspels. Supperndent is siet 2004 Wilhelm Helmers. He hett sien Seet in Bremervöör. De Karkenkreis Bremervöör-Zeven liggt in’n Noordoosten von Neddersassen. Dat Rebeed is de ole Landkreis Bremervöör. De Karkenkreis Bremervöör-Zeven grenzt in’n Noorden an’n Karkenkreis Hadeln un den Karkenkreis Stood, in’n Noordoosten an’n Karkenkreis Buxthu, in’n Oosten an’n Karkenkreis Hittfeld in dat Sprengel Lümborg, in’n Süüdoosten an’n Karkenkreis Rodenborg, in’n Süüdwesten an’n Karkenkreis Oosterholt un in’n Westen an’n Karkenkreis Wersermünn. De Karkenkreis is in’n Oktober 1940 ut den Karkenkreis Bremervöör un den Karkenkreis Zeven tohoopleggt worrn. Kark in Bevern Auferstehungs-Kark in Bremervöör Liborius-Kark in Bremervöör Allerhilligen-Kark in Elsdörp Paulus-Kark in Gnarrenborg Kark in Heesdörp Viti-Kark in Heeßel Bethlehem-Kark in Hipst Findörp-Kark in Isheim Margarethen-Kark in Jeem Johannes-de-Döper-Kark in Karkwist Erlöser-Kark in Kuhs Paul-Gerhardt-Kark in Öölm Christophorus-Kark in Öös Gangolf-Kark in Örel Gallus-Kark in Rhaar Dionysius-Kark in Zittens Lamberti-Kark in Sürsen Viti-Kark in Zeven 1812–: Johann Wilhelm Zeidler ~1865: August Wilhelm Becker ~1880: Carl Heinrich Eduard Ocker ~1897: Gottfried von Hanffstengel 1936–1948: Johannes Schulze 1. März 1949–: Friedrich Schwekendiek 1976–1984:
As Plaaster (vun’t lat. (em)plastrum) warrt en Boddenbelag betekent, de sünners för Verkehrsflachen un Plätz in’n Straten- un Weegbo, mitünner aver ok för Footboddens in Hüüs oder op Terassen bruukt warrt. Plaasterstenen oder Platen, de wat grötter sünd, warrt technisch as Grootformaten betekent. De Plaasterbelag warrt ut enkelte Plaasterstenen tosamensett, de in en Plaasterbett leegt mit en Dreegschicht dorünner, de tomeist ut en verdicht Seevschutt oder Beton besteiht. As Materialen warrt för’t Plaastern Natursteen, Beton, Klinker, Holt oder Hoochavenslack bruukt. Verleggt warrt dat Plaaster vun den so nöömten Paddhöker, de Stenen maatk de Steenhauer. Wenn gröttere Flachen plaastert warrn schüllt, warrt faken en Plaasterplaan vun de Deepboingenieuren opstellt, de blangen de Oort un Laag vun de Plasterstenen ok en Nagaav för de Hööch ümfaat, üm en ordigen Waterafloop sekertostellen. Plaasterte Binnenrüüm, Straten un Plätz sünd al ut dat Öllerdom bekannt, sünners vun de Babylonier, ut dat Olle Ägypten un vör allen ut dat Röömsche Riek. In’t Middelöller güng de Plaasterbo sünners bi de Landstraten torüch un hett eerst wedder in’t 19. Johrhunnert wedder tonahmen, as ok de Verkehr mehr worrn is. In’t 20, Johrhunnert sünd denn mehr un mehr Asphaltstraten boet worrn. In hüütige Tiet warrt Plasster to’n Fastmaken vun
De evangeelsch-luthersche Karkenkreis Hittfeld is en Karkenkreis in Neddersassen. He höört bi’t Sprengel Lümborg von de Evangeelsch-luthersche Landskark Hannover. To’n Karkenkreis Hittfeld höört üm un bi 70.000 Liddmaten in 18 Kaspels. Supperndent is siet 2008 Dirk Jäger. He hett sien Seet in Hittfeld. De Karkenkreis Hittfeld liggt in’n Noordoosten von Neddersassen. Dat Rebeed is de Westen von’n Landkreis Horborg. De Karkenkreis Hittfeld grenzt in’n Noorden an’n Karkenkreis Hamborg-Oost in’t Sprengel Hamborg un Lübeck von de Noordelvsche Evangeelsch-Luthersche Kark, in’n Oosten an’n Karkenkreis Winsen, in’n Süden an’n Karkenkreis Rodenborg, in’n Westen an’n Karkenkreis Bremervöör-Zeven un den Karkenkreis Buxthu un op en lütt Enn in’n Noordwesten an’n Karkenkreis Stood (de letzten veer in dat Sprengel Stood). Kark in Bendstörp Johannis-Kark in Bookholt Paulus-Kark in Bookholt Nikodemus-Kark in Handörp Maria-Magdalena-Kark in Evsdörp (Heidenau) Mauritius-Kark in Hittfeld Martin-Luther-Kark in Holm-Seppens Andreas-Kark in Hullnst Nicolai-Kark in Ilsdörp Martins-Kark in Jesborg Thomas-Kark in Klecken Kark in Mäkelfeld Fredenskark in Maschen Kark in Mesborg Krüüzkark in Ninndörp Krüüzkark in Sprötz Johannes-de-Döper-Kark in Töst Luther-Kark in Vosshusen 1921–1928: Johannes Spanuth 1929–: Albert Lührs 1999–2007: Christoph Künkel 2008–: Dirk Jäger Websteed von’n Karkenkreis (hoochdüütsch) Karkenkreise von’n Sprengel Lümborg Bleikd | Celle | Gifhorn | Hittfeld | Lüchow-Dannenbarg | Lümborg
De Flegerplatz Korlshöben is en Flegerplatz in Korlshöben, Landkreis Rodenborg, Neddersassen, de en 700 Meter lange Lannbahn ut Asphalt hett. 1967/1968 hett de Koopmann R.F.L. Mehrwald ut Bremen dat Land, op dat de Flegerplatz anleggt worrn is, von’n Korlshöbener Buur Johannes Meyer köfft. Lüder Mehrwald hett in’n Im- un Export hannelt un wull nu vör allen mit Flegers un Ersatzdelen för Flegers hanneln. He weer Piper-Vertreder för Noorddüütschland, Bulgarien un Rumänien un hett sien Büro ok na’n Flegerplatz hen leggt. Dor is aver nich noog bi affullen un Mehrwald hett sik bilütten wedder ümstellt op den Hannel mit annere Woren, to’n Bispeel Ledderworen. Den Flegerplatz hett he 1971 an’n Luftsportvereen Sportfliegerverein Karlshöfen e.V afgeven, de in dat sülve Johr grünnt worrn is. An’n 13. September 1975 hett de Vereen sien hüdigen Naam Aeroclub Elbe-Weser Karlshöfen e.V. kregen. De Flegerplatz is as Sünnerlannplatz för Heevschruvers bet 5.700 kg, Flegers bet 2.000 kg, Sülvsstarter-Motoorseglers un Ultralichtflegers tolaten. De Flegerplatz warrt vör allen von Sportflegers bruukt, deelwies aver ok von de Bundswehr för Fallschermsprüng. Websteed von’n Flegerplatz (hoochdüütsch)
Hein Spreckelsen (* 1935 in Wersermünn) is en düütschen evangeelschen Theoloog. Von 1984 bis 1999 war er Landessuperintendent für den Sprengel Calenberg-Hoya der Evangelisch-lutherischen Landeskirche Hannovers. Spreckelsen hett evangeelsche Theologie un Kunstgeschicht in Marburg, Heidelberg, Basel un Göttingen studeert. 1961 hett he sien Vikariat trechmaakt und is Pastoor in Deefholt worrn. He weer ok Militärpastoor för de Region. 1970 güng Spreckelsen as Pastoor na Juist. 1976 is he Supperndent von’n Karkenkreis Bremervöör-Zeven worrn un 1984 Landssupperndent för’n Sprengel Calenberg-Hoya. An’n 31. Dezember 1999 is Spreckelsen in Rohstand gahn.